Pemilihan tuan rumah untuk Sukan Olimpik Musim Panas 2032 menyaksikan proses baharu yang diperkenalkan pada 2019 oleh IOC. Bandaraya Brisbane, Queensland, Australia, dipilih sebagai tuan rumah pada malam Olimpik Musim Panas 2020 pada 21 Julai 2021 di Tokyo, Jepun.

Proses pembidaan
----------------

Sistem pembidaan yang baharu telah diluluskan pada mesyuarat IOC sesi ke-134 yang diadakan di Lausanne, Switzerland. Perubahan ini selaras dengan Agenda Olimpik 2020 yang diperkenalkan pada Disember 2014.  Sistem pembidaan yang baharu ini telah diperkenalkan untuk mengatasi masalah kekurangan bandar yang membida disebabkan kos penganjuran dan pembidaan yang tinggi serta masalah rasuah dan melobi yang berlaku dalam proses pembidaan tuan rumah sebelum ini.

IOC juga melakukan beberapa pindaan terhadap Piagam Olimpik seperti menghapuskan tempoh masa (tujuh tahun) pemilihan tuan rumah baharu dan membenarkan beberapa bandar, kawasan dan negara untuk menganjur bersama.

### Suruhanjaya Pemilihan Tuan Rumah (Sukan Olimpik Musim Panas)

Berikut merupakan senarai ahli Suruhanjaya Pemilihan Tuan Rumah (bahasa Inggeris: *Future Host Summer Commission*) yang berperanan untuk menyelia proses pemilihan calon dan mencadang calon tuan rumah yang sesuai untuk Sukan Olimpik Musim Panas:

| Ahli IOC (6) | Ahli Lain (4) |
| --- | --- |
| * Norway Kristin Kloster Aasen (Pengerusi)
* Kanada Dick Pound
* Republik Rakyat China Li Lingwei
* Filipina Mikee Cojuangco-Jaworski
* Republik Dominika Luis Mejía Oviedo
* Tanjung Verde Filomena Fortes
 | * New Zealand Sarah Walker (Atlet)
* Itali Francesco Ricci Bitti (ASOIF)
* Kenya Paul Tergat (NOC)
* Brazil Andrew Parsons (IPC)
 |

### Sistem pemilihan tuan rumah baharu

Proses pemilihan yang baharu ini bermula apabila sesebuah NOC mengadakan pertukaran tidak formal (*Informal Exchange*) dengan IOC dan meneroka keberangkalian untuk mengajur Sukan Olimpik di negara tersebut. Negara tersebut tidak tertakluk kepada apa-apa jua janji atau kewajipan untuk meneruskan proses pembidaan. NOC tersebut boleh menyertai Pihak Berminat (*Interested Party*) dan mengadakan Dialog Berterusan (*Continuous Dialogue*) dengan pihak IOC. Dalam peringkat ini, pihak NOC negara tersebut akan membangunkan konsep dan rangka masa untuk Sukan Olimpik yang tidak tertakluk kepada mana-mana edisi temasya sukan tersebut yang spesifik. Lembaga Eksekutif IOC akan menilai usul ahli-ahli negara Pihak Berminat dan seterusnya mencadangkan satu atau lebih daripada satu Calon Pilihan (*Preferred Host*). Calon-calon tersebut akan terus memperhaluskan usul mereka dan setelah penilaian dan pengunjungan dilakukan oleh pihak IOC, panel mesyuarat IOC akan memilih tuan rumah Sukan Olimpik untuk edisi tersebut daripada calon-calon yang dicadangkan melalui undian.

### Pemilihan Tuan Rumah

Tanpa mengalami persaingan daripada calon yang lain, Brisbane telah diumumkan sebagai tuan rumah Sukan Olimpik 2032 pada mesyuarat IOC sesi ke-138 yang berlangsung pada 21 Julai 2021 di Tokyo, Jepun. Seperti yang dinyatakan dalam Agenda Olimpik 2020, undian tuan rumah tersebut diadakan dalam bentuk referendum dalam kalangan 80 wakil IOC. Menurut Perbadanan Penyiaran Australia, 72 orang wakil menyokong, 5 orang membantah dan 3 orang lagi yang tidak mengundi.

Pemilihan tuan rumah Sukan Olimpik 2032| Bandar | Nama NOC | Setuju | Bantah | Tidak mengundi |
| --- | --- | --- | --- | --- |
| Brisbane | Australia Australia | **72** | 5 | 3 |

  


| Bandar | Negara | Jawatankuasa Olimpik Negara | Keputusan |
| --- | --- | --- | --- |
| **Brisbane** | Australia Australia | Jawatankuasa Olimpik Australia (AOC) | Diumumkan sebagai tuan rumah |
| Berikutan kejayaan Sukan Komanwel 2018 di Gold Coast, Queensland, Presiden Jawatankuasa Olimpik Australia (AOC) John Coates mengatakan bahawa beliau sangat menyokong bidaan Queensland untuk menganjurkan Sukan Olimpik Musim Panas dan Paralimpik 2032.  Berikutan spekulasi, kajian kebolehlaksanaan telah dilakukan oleh Majlis Datuk Bandar Queensland Tenggara  dan disiasat oleh syarikat Perancis Lagardère mengenai kelayakan Queensland Tenggara (SEQ) untuk menjadi tuan rumah Sukan Olimpik 2032. Laporan tersebut telah menyatakan bahawa wilayah itu mampu menganjur temasya itu dan peningkatan infrastruktur dan pengangkutan yang diperlukan untuk penganjuran Sukan Olimpik akan memberikan pulangan kewangan. Laporan itu turut menyatakan bahawa 80 peratus tempat yang diperlukan untuk pembidaan itu sudah wujud di seluruh kawasan SEQ, manakala tempat yang lain dijangka akan disiap bina sebelum 2032. Dokumen tersebut mencadangkan bahawa 21 lokasi di bandaraya Brisbane dan 5 lokasi di Gold Coast serta Sunshine Coast boleh digunakan untuk penganjuran Sukan Olimpik. Tujuh tempat yang lain akan terletak di sekitar kawasan SEQ. Datuk Bandar Brisbane Lord Graham Quirk menekankan penggunaan semula kemudahan yang ada agar temasya sukan ini boleh dianjurkan dengan efektif. Beliau juga mencadangkan temasya sukan ini boleh menjadi pemangkin infrastruktur dan penciptaan pekerjaan bagi kawasan tersebut.   Satu kajian kebolehlaksanaan yang diterbitkan pada bulan Februari meramalkan bahawa $ 900 juta dana negeri dan persekutuan akan diperlukan untuk membantu menganjurkan Sukan Olimpik dan Paralimpik 2032.  Pada 1 Julai 2019, Perdana Menteri Scott Morrison membuat pengumuman bahawa kerajaan Persekutuan akan secara rasminya menyokong pembidaan Olimpik Queensland.  Pada 13 Julai 2019, Perdana Menteri menganggurkan $ 10 juta untuk bidaan itu dan mencalonkan ahli parlimen Lensif Queensland, Ted O'Brien sebagai wakil Komanwel dalam pasukan pembidaan.  Perdana Menteri Queensland Annastacia Palaszczuk mengumumkan pada 9 Disember 2019 bahawa negara akan membuat bidaan rasmi untuk Sukan Olimpik 2032 dengan tarikhnya dicadangkan dari 23 Julai hingga 8 Ogos.  Pada 24 Februari 2021, Brisbane dipilih oleh IOC untuk menjadi calon pilihan untuk menjadi tuan rumah Sukan Olimpik 2032.  Pada 10 Jun 2021, dilaporkan bahawa Brisbane akan dipilih untuk menganjurkan Sukan Olimpik pada 21 Julai 2021, yang akhirnya terjadi. Bandaraya tersebut menjadi tuan rumah pertama yang memenangi pembidaan tanpa bertanding sejak Sukan Los Angeles 1984.  |
|  |

Pihak yang berminat tetapi tidak mendapat kelulusan IOC
-------------------------------------------------------

Berikut ini adalah pihak yang berminat untuk menganjurkan Olimpik Musim Panas 2032 tetapi tidak mendapat persetujuan Lembaga Eksekutif IOC: 

* India Ahmedabad, India

Semasa bertemu dengan Presiden IOC Thomas Bach, Presiden IOA Narinder Batra menyatakan minat India untuk menjadi tuan rumah Sukan Olimpik 2032. Bach membalas denga mengatakan bahawa India boleh menjadi tuan rumah acara itu tetapi dinasihatkan untuk menunggu sehingga prosedur pembidaan bermula.     India telah mengatakan minat mereka untuk membida Sukan 2032 secara rasmi. Rajeev Mehta, Setiausaha Jenderal IOA, mengatakan bahawa mereka sangat serius dalam membida Sukan Olimpik 2032 dan mereka telah menyerahkan surat penyataan minat untuk mengadakan temasya itu kepada IOC.  Pada 30 Disember 2019, setiausaha Persatuan Olimpik India Rajeev Mehta mengatakan bahawa IOA telah mengesahkan keputusan semasa Mesyuarat Agung Tahunan mereka untuk membida acara tersebut dan memerlukan sokongan Kerajaan India.  India juga akan menjadi tuan rumah Sesi IOC ke-140 pada tahun 2023 di Mumbai.  Pada bulan Februari 2020, ahli IOC, John Coates menyatakan bahawa India telah menarik diri dan akan menumpukan perhatian untuk membida Sukan Olimpik Belia 2026.  Batra menafikan kata-kata Coates dan menyatakan bahawa India masih berusaha untuk membida Sukan Olimpik 2032.  Pada bulan Mei 2020, Batra mengatakan dalam sebuah penyataan bahawa negaranya akan meningkatkan usaha untuk membida Olimpik Musim Panas 2032 setelah pandemik COVID-19 mereda.  Kompleks sukan seluas 230 ekar di Ahmedabad yang dinamakan sebagai Enclave Sukan Sardar Vallabhbhai Patel, dirancangkan untuk menganjurkan Sukan Olimpik edisi tersebut. Kos kompleks ini ialah $ 630 juta. 
* Indonesia Jakarta, Indonesia

Pada 1 September 2018, Presiden Indonesia, Joko Widodo, mengumumkan dalam sebuah mesyuarat dengan presiden IOC dan Majlis Olimpik Asia di Bogor bahawa Indonesia akan membida untuk menjadi tuan rumah Sukan Olimpik 2032 berikutan kejayaan besar Sukan Asia dan Sukan Para Asia 2018.   Pada 19 Februari 2019, Presiden Joko Widodo dan Jawatankuasa Olimpik Indonesia menghantarkan surat kepada IOC di Lausanne untuk menyatakan secara rasminya minat mereka untuk menganjurkan temasya sukan tersebut.  Pada bulan November 2020, Presiden Joko Widodo telah mengarahkan anggota kabinetnya untuk merancangkan peta jalan penganjuran Sukan Olimpik dan Paralimpik 2032. Hal ini adalah untuk menunjukkan kesungguhan dan komitmen kerajaan Indonesia untuk menganjurkan Sukan Olimpik Musim Panas. 
* Qatar Doha, Qatar

Qatar telah mengumumkan bahawa Doha akan membida Sukan 2032. Ini akan menjadi Sukan Olimpik pertama di dunia Arab sekiranya berjaya. Qatar telah menganjurkan beberapa acara termasuk Piala Asia AFC 1988, Sukan Asia 2006, Piala Asia AFC 2011, Kejuaraan Bola Baling Lelaki Dunia 2015, Kejuaraan Gimnastik Artistik Dunia 2018 dan Kejuaraan Atletik Dunia 2019. Negara ini juga akan menjadi tuan rumah Piala Dunia FIFA 2022, 2023 Kejuaraan Akuatik Dunia FINA, 2023 Kejuaraan Judo Dunia dan 2030 Sukan Asia. 
### Eropah

* Jerman Rhine-Ruhr, Jerman (acara melayar dianjurkan in Kiel)

Negara Jerman Rhine-Westphalia Utara mengumumkan rancangan mereka untuk menganjurkan Sukan Olimpik 2032 di 13 bandar. Bandar-bandar yang disenaraikan adalah Düsseldorf, Dortmund, Cologne, Bonn, Aachen, Duisburg, Essen, Gelsenkirchen, Krefeld, Leverkusen, Mönchengladbach, Oberhausen dan Recklinghausen. Lebih dari 90 peratus tempat yang diperlukan sudah tersedia, termasuk 16 stadium dengan kapasiti lebih daripada 30,000 tempat duduk, dan juga 24 dewan sukan yang besar. Ini juga merupakan bidaan pertama yang merangkumi bilangan bandar yang begitu besar.  Tiga bandar raya tersebut pernah menjadi tuan rumah Piala Dunia FIFA 2006. Acara pelayaran pula dicadang untuk dianjurkan di Kiel.  Acara olaraga boleh dianjurkan di Berlin dan Munich dalamm stadium Olimpik mereka. Namun begitu, adalah amat mencabar untuk menganjur acara trek dan padang di bandar-bandar bidaan disebabkan oleh kekurangan prasarana. Terdapat juga cadangan untuk melakukan pengembangan stadium sementara sehingga mempunyai bilangan tempat duduk yang mencukupi. Stadium tersebut boleh dibongkar setelah pertandingan berakhir atau diturunkan kapasitinya untuk penggunaan domestik. Satu-satunya pilihan prospektif ialah Rhein-Energie Stadion, stadium tuan rumah FC Köln, yang boleh dikembangkan dari 49,996 hingga 73,000 tempat duduk agar mempunyai kapasiti yang mencukupi untuk pertandingan atletik. Hal ini dapat dicapai dengan platform tempat duduk sementara untuk 40,000 orang penonton. Kaedah ini sama seperti projek pengembangan tempat duduk di Hampden Park untuk Sukan Komanwel 2014 di Glasgow. Tempat yang mungkin menganjurkan upacara pembukaan dan penutupan merupakan stadium bola sepak Signal Iduna Park (Westfalenstadion) di Dortmund yang mempunyai 66,000 tempat duduk. 
* Sepanyol Madrid, Sepanyol

Pada 17 Jun 2019, datuk bandar Madrid yang baharu, José Luis Martínez-Almeida mengumumkan bahawa mereka akan mempertimbangkan kemungkinan untuk membida Sukan Olimpik 2032.   Tahun 2032 juga menandakan ulang tahun ke-40 Sukan Olimpik 1992 yang diadakan di Barcelona dan ulang tahun ke-50 Piala Dunia FIFA 1982. Temasya sukan ini juga akan menjadi acara sukan pertama yang dianjurkan secara bersama oleh Madrid dan Barcelona. Dari segi politik pula, tahun 2032 juga merupakan ulang tahun ke-220 perlaksanaan perlembagaan pertama. Madrid tidak mempunyai prasarana sukan air, olahraga atau basikal balapan. Pusat akuatik yang sedia ada juga sedang mengalami projek naik taraf. Oleh itu, acara akuatik mungkin dapat dianjurkan di luar Madrid. Pertandingan atletik juga boleh diadakan di Stadium Metropolitano Madrid.

Tawaran lain yang tidak meneruskan
----------------------------------

* Republik Rakyat China Chengdu–Chongqing, China

Pada 27 November 2020, Biro Sukan Provinsi Sichuan mengesahkan bahawa Chengdu dan Chongqing mempunyai niat untuk membida Sukan Olimpik Musim Panas 2032.  Chengdu pernah menjadi tuan rumah Piala Dunia Wanita FIFA 2007 dan Sukan Polis dan Bomba Dunia 2019,   dan akan menjadi tuan rumah Sukan Universiti Musim Panas 2021 dan Sukan Dunia 2025.  
* Republik Rakyat China Shanghai/Shanghai–Hangzhou, China

Pihak berkuasa Shanghai telah mengesahkan bahawa mereka telah memulakan kajian kebolehlaksanaan untuk mengadakan Sukan Olimpik 2032 tetapi mengatakan bahawa mereka belum menentukan sama ada mereka akan membida. Sejak Beijing menjadi tuan rumah Olimpik pada tahun 2008, terdapat spekulasi yang semakin meningkat bahawa Shanghai akan berusaha untuk menjadi bandaraya China yang kedua untuk menganjur Sukan Olimpik ataupun menganjurkan Olimpik bersama dengan bandaraya Hangzhou, Zhejiang. 
### Eropah

* Turki Istanbul, Turki

Pada 8 Jun 2020, Naib Presiden Jawatankuasa Olimpik Turki (TNOC) Hazan Arat mengatakan bahawa "Istanbul harus menjadi salah satu calon tuan rumah Sukan Olimpik Musim Panas 2032." Istanbul pernah membida tetapi tidak berjaya untuk menganjurkan Sukan Olimpik 2000, Sukan Olimpik 2008, dan Sukan Olimpik 2020, masing-masing dikalahkan oleh Sydney, Beijing dan Tokyo. 
* Itali Itali Tengah-Utara, Itali

Pada bulan September 2019, Dario Nardella dan Virginio Merola, masing-masing merupakan Datuk Bandar Florence dan Bologna, menyatakan minat mereka untuk membida Sukan Olimpik Musim Panas 2032.  Ahli majlis bandaraya Bologna, Matteo Lepore, menggambarkan penganjuran Sukan Olimpik sebagai "impian yang boleh kita cita-citakan dan capai".  Baik Bologna mahupun Florence tidak pernah membuat bidaan untuk Sukan Olimpik Musim Panas atau Musim Sejuk, tetapi pernah menjadi tuan rumah Piala Dunia FIFA 1990. Kedua-dua bandar ini kekurangan prasarana yang sesuai untuk Sukan Olimpik, jadi bandar-bandar lain mungkin terlibat. Bahagian utara Itali akan menjadi tuan rumah Sukan Olimpik Musim Sejuk 2026 yang akan berlangsung di Milan dan Cortina d'Ampezzo. 
* Belanda Rotterdam–Amsterdam, Belanda

Pada 3 Februari 2020, diumumkan bahawa terdapat perbincangan mengenai kemungkinan pembidaan Sukan Musim Panas 2032 dalam kalangan atlet dan syarikat perniagaan di seluruh Belanda. 
* United Kingdom London, United Kingdom (mungkin membida bersama-sama bandaraya Birmingham, Manchester, Liverpool, Weymouth and Portland)

Pada Februari 2019, Datuk Bandar London Sadiq Khan dan UK Sport menyatakan minat mereka untuk membida Sukan Olimpik 2032 atau 2036. Sadiq menyatakan bahawa Sukan Olimpik 2032 masih dipertimbangkan tetapi Sukan Olimpik 2036 mempunyai kemungkinan yang lebih besar, tetapi beliau tidak memberikan maklumat yang tegas. London pernah menjadi tuan rumah Sukan Olimpik Musim Panas pada tahun 1908, 1948, dan 2012.  
* Hungary Budapest, Hungary

Pada 27 Januari 2021, Jawatankuasa Olimpik Hungary mengumumkan bahawa mereka akan meneroka kemungkinan bandaraya Budapest membida Sukan Olimpik 2032.  Perdana Menteri Hungaria Viktor Orbán mengatakan bahawa beliau "ingin melihat Hungary menjadi tuan rumah Olimpik dalam hayatnya". Jawatankuasa Budapest 2032 akan dipimpin oleh Attila Szalay-Berzeviczy, mantan Presiden Bursa Saham Budapest. Hungary tidak pernah menjadi tuan rumah Olimpik sebelumnya, tetapi pernah cuba membida pada tahun 1916, 1920, 1936, 1944, 1960, dan terakhir pada tahun 2024, yang dianugerahkan kepada Paris.  Presiden HOC Krisztián Kulcsár berkata: "Pada tahun 2021, kami sampai ke setahun di mana Jawatankuasa Olimpik Hungaria harus menangani tugas-tugas sebelum pencalonan dan penganjuran Sukan Olimpik 2032. Mereka juga harus menubuhkan pasukan masing-masing agar Jawatankuasa Olimpik Hungaria dapat melakukannya tugasnya dengan betul". Hungary juga mempunyai pingat Olimpik yang terbanyak dalam kalangan negara yang tidak pernah menjadi tuan rumah Sukan Olimpik. 
* Finland Salla, Finland

Pada Januari 2021, datuk bandar Salla, Erkki Parkkinen, melancarkan pembidaan untuk menganjur Sukan Olimpik pada tahun 2032 untuk meningkatkan kesedaran orang ramai terhadap perubahan iklim. Walaupun merupakan kota kecil di Lingkaran Artik, bidaan tersbut dibuat untuk mengirim mesej yang serius kepada dunia mengenai ancaman krisis iklim yang timbul dan betapa pentingnya untuk bertindak dengan cepat. Parkkinen juga menyatakan bahawa 2032 merupakan titik perubahan penting untuk perubahan iklim. 
### Amerika Utara

* Kanada Montreal–Toronto, Kanada

Pada 3 Februari 2021, *Journal de Montreal* melaporkan bahawa Jawatankuasa Olimpik Kanada sedang meneliti kemungkinan bandaraya Montreal dan Toronto membida bersama-sama untuk Sukan Olimpik Musim Panas 2032 atau 2036.  Tempat yang boleh digunakan untuk menganjur temasya sukan tersebut termasuklah stadium yang digunakan semasa Sukan Olimpik Musim Panas 1976 di Montreal, dan Sukan Pan Amerika 2015 di Toronto.

Tawaran yang dibatalkan atau ditolak
------------------------------------

### Asia

* Korea Seoul–Pyongyang, Korea

Korea Utara dan Selatan telah mengumumkan bahawa mereka akan terus berusaha untuk menganjurkan Sukan Olimpik 2032 bersama-sama dalam satu kenyataan yang dikeluarkan pada 19 September 2018, berikutan sidang kemuncak antara pemimpin Korea Utara Kim Jong-un dan Presiden Korea Selatan Moon Jae-in.  Dilaporkan bahawa kedua-dua negara akan mengadakan forum mengenai penganjuran Sukan Musim Panas 2032 pada 15 Februari 2019, di Lausanne, Switzerland untuk membincangkannya.  Mereka telah menyatakan bahwa pembelanjaan awal bagi penganjuran temasya sukan tersebut ialah $3.44 juta.  Walau bagaimanapun, Agensi Anti-Doping Dunia (WADA) mendapati bahawa program pengujian Korea Utara tidak mematuhi Kod Anti-Doping Dunia.  Sekiranya keadaan ini masih berlaku pada tahun 2032, pembidaan ini tidak akan berjaya disebabkan syarat penganjuran Sukan Olimpik yang menyatakan bahawa tuan rumah Sukan Olimpik mesti mematuhi Kod Anti-Doping Dunia yang ditentukan oleh WADA. 
* India Delhi, India

Pada tahun 2018, presiden Persatuan Olimpik India Narendra Dhruv Batra menyatakan minatnya untuk membida temasya tersebut.  Kementerian sukan India pula mengumumkan pada Mei 2020 bahawa Kompleks Sukan Jawaharlal Nehru di Delhi akan dibangunkan semula dengan kos $ 1.08 bilion, yang boleh menganjur Sukan Olimpik pada masa depan.  Pada 9 Mac 2021, Ketua Menteri Delhi Arvind Kejriwal mengumumkan bahawa partinya akan fokus kepada pembidaan Sukan Olimpik 2048. 
* SingapuraMalaysia Singapura and Kuala Lumpur, Malaysia

Singapura dan Malaysia mengumukan bidaan bersama untuk Sukan Olimpik Musim Panas 2032 pada tahun 2014. Walau bagaimanapun, pada tahun 2018, Presiden Kehormat Majlis Olimpik Malaysia (OCM) Tunku Imran mengumumkan penarikan bidaan bersama kerana penangguhan projek kereta api berkelajuan tinggi Kuala Lumpur-Singapura, yang telah dijangka selesai pada tahun 2026. Hal ini adalah disebabkan oleh langkah menjimat kos yang diambil oleh kerajaan. Projek tersebut kemudiannya dibatalkan.   Kuala Lumpur pernah menganjurkan enam edisi Sukan Asia Tenggara sementara Singapura telah menganjurkan empat edisi.  Malaysia juga [ermaj menjadi tuan rumah Sukan Komanwel 1998 sementara Singapura pernah menganjurkan Sukan Olimpik Musim Panas 2010.  
### Eropah

* Rusia St. Petersburg, Kazan, and Sochi, Russia

Gabenor Georgy Poltavchenko mengatakan bahawa St. Petersburg mungkin akan membida untuk Sukan Olimpik Musim Panas pada tahun 2032 atau 2036.  Ketiga-tiga bandar tersebut adalah antara 12 bandar yang menjadi tuan rumah Piala Dunia FIFA 2018. Bnadaraya Sochi pernah menganjurkan Olimpik Musim Sejuk 2014. Kazan pula akan menganjurkan Sukan Olimpik Khas Musim Sejuk 2022. Namun begitu, Rusia terlibat dalam penyelidikan doping kerana menipu pegawai WADA pada Januari 2019, dan Persatuan Olahraga Sedunia telah melarang atlet Rusia bertanding di bawah bendera mereka dan menekan IOC untuk mengambil tindakan yang sama dalam Sukan Olimpik. Pada 26 November 2019, WADA meminta IOC untuk menolak bidaan ini sebagai hukuman terhadap negara Rusia kerana memanipulasi sampel doping yang dibuat pada bulan Januari. Pada 9 Disember, WADA melarangkan Rusia untuk membida acara sukan antarabangsa sebagai sebahagian daripada hukuman mereka. Hal ini bermaksud pembidaan tersebut telah ditolak oleh IOC.   Namun, Rusia telah membuat rayuan kepada CAS dan akhirnya berjaya memendekkan larangan itu menjadi dua tahun, berakhir pada 16 Disember 2022. Hal ini bermakna Rusia boleh mengemukakan bidaan untuk acara sukan antarabangsa yang bermula selepas tarikh tersebut. 
* Mexico Guadalajara, Tijuana, and Monterrey, Mexico

Carlos Padilla, presiden Jawatankuasa Olimpik Mexico percaya bahawa Guadalajara ialah salah satu daripada empat bandar Mexico (bersebelahan Mexico City, Tijuana dan Monterrey ) yang berupaya menjadi tuan rumah Sukan Olimpik selepas 2026. Dalam wawancara dengan ESPN, pengarah mengatakan bahawa keempat-empat bandar itu "mempunyai segalanya" untuk menjadi tuan rumah Sukan Olimpik, tetapi bukan segeranya.  Guadalajara pernah menjadi tuan rumah Pan American Games 2011, dan telah membida untuk 2022 Gay Games tetapi dikalahkan olehHong Kong .

Rujukan
-------

 

1. 1 2  "Evolution of the revolution: IOC transforms future Olympic Games elections". (Siaran akhbar). *IOC*. 26 Jun 2019. Dicapai pada 2 Ogos 2021
2. ↑  "Olympic Agenda 2020". *IOC*. Dicapai pada 27 Julai 2021
3. 1 2 3  "The New Approach to Electing Olympic and Paralympic Host". (PDF) *IOC*. Dicapai pada 27 Julai 2021
4. ↑  "IOC Members Kristin Kloster Aasen and Octavian Morariu lead Future Host Commissions". (Siaran akhbar) *IOC*. 3 Oktober 2019. Dicapai pada 2 Ogos 2021.
5. ↑  "Future Host Commissions: Terms of Reference" (PDF). (Laporan)*IOC*. Lausanne, Switzerland. 3 Oktober 2019. Dicapai pada 2 Ogos 2021.
6. ↑  "Future Host Selection". *IOC*. Dicapai pada 27 Julai 2021.
7. ↑
8. ↑  "Brisbane announced as 2032 Olympic Games host city at IOC meeting in Tokyo". *Perbadanan Penyiaran Australia*. 21 Julai 2021. Dicapai pada 22 Julai 2021.
9. 1 2  Crockford, Ruth McCosker, Toby (2018-04-14). "South-east Queensland still chasing 2032 Olympics". *Brisbane Times* (dalam bahasa Inggeris). Dicapai pada 2018-06-10.
10. ↑  Stone, Lucy (February 22, 2019). "Premier cautious of south-east Queensland Olympic bid". *Brisbane Times* (dalam bahasa Inggeris). Dicapai pada 2019-02-22.
11. ↑  Arvier, Tim (February 21, 2019). "Green Light Given to Brisbane Olympic Bid". *9 News* (dalam bahasa Inggeris). Dicapai pada 2019-02-22.
12. ↑  Wuth, Robyn (6 May 2019). "Olympics boss meets Qld mayors on 2032 bid". *Yahoo! News Australia*.
13. ↑  "Australia PM backs Queensland 2032 Olympic bid". *Yahoo News* (dalam bahasa Inggeris). Agence-France Presse. 2019-07-01. Dicapai pada 2019-07-14.
14. ↑  Brinsden, Colin (2019-07-13). "PM fully behind Queensland Olympic bid". *Manning River Times* (dalam bahasa Inggeris). Dicapai pada 2019-07-14.
15. ↑  Barnsley, Warren (2019-07-13). "Queensland in race for 2032 Olympics after state government confirms bid". *Seven News Queensland* (dalam bahasa Inggeris). Dicapai pada 2019-12-09.
16. ↑  Johnson, Paul (2021-02-24). "Brisbane officially named 'preferred' choice to host 2032 Summer Olympic Games". *www.abc.net.au* (dalam bahasa Inggeris). Dicapai pada 2021-02-25.
17. ↑  Dunbar, Graham (10 June 2021). "Brisbane set to be named 2032 Olympics host next month". *Associated Press*. Dicapai pada 10 June 2021.
18. ↑  "Olympics-Brisbane wins IOC board approval, set to land 2032 Games". *ca.sports.yahoo.com* (dalam bahasa Inggeris). 10 June 2021. Dicapai pada 2021-06-11.
19. ↑  Desk, India.com Sports (2018-04-21). "Mumbai Likely to Host Olympic Games 2032, Youth Olympic Games 2026". *India.com* (dalam bahasa Inggeris). Dicapai pada 2018-06-10.
20. ↑  Livingstone, Robert (2018-04-22). "Mumbai Named As Possible Indian Host For 2026 Youth Olympics, 2032 Olympics". *GamesBids.com* (dalam bahasa Inggeris). Dicapai pada 2019-12-15.
21. ↑  Livingstone, Robert (June 3, 2018). "India commits to aggressive sports roadmap leading to hosting 2032 Olympics". *GamesBids*.
22. ↑  Vasavda, Mihir (2019-12-31). "Olympics, Asiad, CWG: IOA wants all and more". *The Indian Express* (dalam bahasa Inggeris). Dicapai pada 2019-12-30.
23. ↑  "India submits official interest to bid for 2032 Olympics" (dalam bahasa Inggeris). Fox Sports Asia. 2018-12-04. Dicapai pada 2019-04-01.
24. ↑  Chowdhury, Ayantan (2019-12-31). "Olympics in 2032: IOA house okays, over to government" (dalam bahasa Inggeris). The New Indian Express. Dicapai pada 2020-01-11.
25. ↑  Livingstone, Robert (2020-03-05). "India hosting IOC session after 40 years reignites Olympic dreams". *outlookindia.com* (dalam bahasa Inggeris). Dicapai pada 2020-04-15.
26. ↑  Livingstone, Robert (2020-02-05). "IOC VP Coates Says India Is Out Of 2032 Olympic Bid Race". *GamesBids.com* (dalam bahasa Inggeris). Dicapai pada 2020-02-07.
27. ↑  "IOA denies International Olympic Committee vice-president John Coates claim on 2032 games". *The New Indian Express*. 2020-02-07. Dicapai pada 2020-02-07.
28. ↑  King, Tom (4 May 2020). "India to 'step up' 2032 Olympics bid after Covid-19". Sport Business. Dicapai pada 7 May 2020.
29. ↑  "President Shri Ram Nath Kovind performed Bhoomi Pujan (groundbreaking ceremony) of a huge sports enclave in Ahmedabad, Gujarat named after Bharat Ratna and brave son of Gujarat, Sardar Vallabhbhai Patel" (Siaran akhbar) (dalam bahasa Inggeris). 2021-02-24. Dicapai pada 2021-03-11.
30. ↑  "2032 Olympics: Indonesia to bid for Games, president Joko Widodo announces". *BBC* (dalam bahasa Inggeris). 2018-09-01. Dicapai pada 2019-02-19.
31. ↑  Wright, Stephen (1 September 2018). "Indonesia announces surprise bid for 2032 Olympics". Associated Press. Dicapai pada 2 September 2018.
32. ↑  Niniek Karmini (2019-02-19). "Indonesia makes 2032 Olympics bid official" (dalam bahasa Inggeris). Associated Press. Dicapai pada 2019-02-19.
33. ↑  Moch. Fiqih Prawira Adjie (2020-11-04). "Indonesia to prepare road map for 2032 Olympics hosting bid". *The Jakarta Post* (dalam bahasa Inggeris). Dicapai pada 2020-11-04.
34. ↑  "باخ: نرحب بتقدم قطر لاستضافة الألعاب الأولمبية 2032" (dalam bahasa Arab). Lusail News.
35. ↑  Carp, Sam (18 July 2017). "Germany reveals bid plan for 2032 Olympics". *SportsPro*.
36. ↑  "Plans take shape for German 2032 Olympics bid". *SportBusiness Group* (dalam bahasa Inggeris). 2018-04-19. Dicapai pada 2018-06-10.
37. ↑  "Cologne: Olympics at 1. FC Köln stadium after all?". *StadiumDB.com*. 2020-02-17. Dicapai pada 2020-02-19.
38. ↑  "Almeida anuncia una ronda de contactos sobre la candidatura de Madrid como sede de los Juegos Olímpicos". *RTVE.es* (dalam bahasa Sepanyol). 17 June 2019. Dicapai pada 2019-06-17.
39. ↑  Thorpe, George (2017-08-03). "Dutch not currently planning 2032 Olympic bid". *insidethegames.biz*. Dicapai pada 2018-10-07.
40. ↑  "四川省体育局：川渝将共同积极申办2032年夏季奥运会（Sichuan Provincial Sports Bureau: Sichuan and Chongqing will actively bid for the 2032 Summer Olympics）". *sohu.com*. 27 November 2020. Dicapai pada 27 November 2020.
41. ↑  "BBC One – Match of the Day, FIFA Women's World Cup 2007". *BBC*. 19 September 2007. Dicapai pada 23 July 2021. Australia take on Canada in Chengdu
42. ↑  "2019 World Police & Fire Games, China – July 28th to Aug, 6th". *NSW Police Council of Sport*. 9 June 2017. Dicapai pada 23 July 2021.
43. ↑  "Chengdu 2021 FISU World University Games". *www.fisu.net*. Dicapai pada 23 July 2021.
44. ↑  "The World Games 2025, Chengdu (CHN) | IWGA". *theworldgames.org*. Dicapai pada 23 July 2021.
45. ↑  Yan, Alice (2018-11-15). "Shanghai confirms study into 2032 Olympics but denies plans for hosting bid". *South China Morning Post* (dalam bahasa Inggeris). Dicapai pada 2020-11-27.
46. ↑  Livingstone, Robert (8 June 2020). "Turkish Sport Official Calls For Istanbul 2032 Olympic Bid". *GamesBids*.
47. ↑  "L'idea del sindaco di Firenze: "Olimpiadi 2032 insieme a Bologna"" [The idea of the mayor of Florence: "2032 Olympics together with Bologna"]. *la Repubblica* (dalam bahasa Itali). 10 September 2019. Dicapai pada 16 June 2020.
48. ↑  Carlino, il Resto del. "Olimpiadi 2032 a Firenze e Bologna, Lepore: "Un sogno realizzabile"" [2032 Olympics in Florence and Bologna, Lepore: "A realizable dream"]. *il Resto del Carlino* (dalam bahasa Itali).
49. ↑  Andrea Tani (2019-10-01). "Olimpiadi 2032 a Firenze e Bologna, l'ipotesi della candidatura". *Il Reporter* (dalam bahasa Itali). Dicapai pada 2019-10-01.
50. ↑  Livingstone, Robert (2020-02-11). "Athletes, Businesses In The Netherlands Mull 2032 Olympic Games Bid". *Gamesbids.com*. Dicapai pada 2020-02-19.
51. ↑  Wilson, Jeremy (2019-02-26). "Mayor of London and UK Sport back idea of London bid for 2036 Olympics". *The Telegraph* (dalam bahasa Inggeris). ISSN 0307-1235. Dicapai pada 2019-04-01.
52. ↑  "London backed to make bid for the 2036 Olympic Games". *The Week UK* (dalam bahasa Inggeris). 27 February 2019. Dicapai pada 2019-04-01.
53. ↑  "Bizottság alakult, ami eldönti, Budapest alkalmas-e egy olimpia megrendezésére". *www.telex.hu*. 27 January 2021. Dicapai pada 27 January 2021.
54. ↑  "Committee established to study feasibility of Budapest bid for 2032 Olympics". *www.insidethegames.biz*. Dicapai pada 28 January 2021.
55. ↑  "Hungary organizes to explore Budapest 2032 Olympic Bid". *www.gamesbids.com*. 28 January 2021. Dicapai pada 28 January 2021.
56. ↑  Lock, Helen. "Arctic Town Launches Genius Bid for 2032 Summer Olympics to Raise Awareness of Climate Change". *globalcitizen.org*. Dicapai pada 4 February 2021.
57. ↑  Tremblay, Réjean (3 February 2021). "Les Jeux olympiques partagés". *Le Journal de Montréal* (dalam bahasa french). Dicapai pada 2021-02-04.CS1 maint: unrecognized language (link)
58. ↑  "Montreal and Toronto together in the adventure of the Olympic Games?". *Inspired Traveler – Latest News* (dalam bahasa Inggeris). 2021-02-02. Diarkibkan daripada yang asal pada 2021-02-18. Dicapai pada 2021-02-04.
59. ↑  "North, South Korea agree to pursue joint 2032 Olympic Games bid". *Reuters* (dalam bahasa Inggeris). 2018-09-19. Dicapai pada 2018-09-19.
60. ↑  Shim, Elizabeth (14 December 2018). "North-South Korea to explore co-hosting 2032 Summer Olympics". *UPI*.
61. ↑  Livingston, Robert (17 December 2018). "Seoul's share of proposed joint Korean 2032 Olympics estimated at $3.44 billion". *GamesBids*.
62. ↑  "WADA says North Korea not complying with anti-doping code". *The Japan Times Online* (dalam bahasa Inggeris). 2019-02-14. ISSN 0447-5763. Diarkibkan daripada yang asal pada 15 February 2019. Dicapai pada 2019-06-24.
63. ↑  "World Anti-Doping Code, International Standard Code Compliance by Signatories" (PDF). Montreal: World Anti-Doping Agency. 1 April 2018.
64. ↑  "Sports minister Kiren Rijiju shares hosting 2032 Olympics dream". *The New Indian Express*. Dicapai pada 2021-03-12.
65. ↑  "Sports Ministry Plans Olympic-style Refurbishing Of Jawaharlal Nehru Stadium For Rs 7,853 Cr". *www.outlookindia.com/*. Dicapai pada 2021-03-11.
66. ↑  "Delhi Olympics: Hosting 2048 Games Is Our Goal, Says CM Arvind Kejriwal". *Outlook India*. Dicapai pada 12 March 2021.
67. ↑  Pavitt, Michael (28 September 2018). "Joint 2032 Olympic bid from Malaysia and Singapore "ended" due to high speed rail postponement". *www.insidethegames.biz*.
68. ↑  Livingstone, Robert (2 March 2017). "Singapore Puts Brakes On Joint Olympic Bid With Malaysia".
69. ↑  "South East Asian Games". *FEI*. 3 August 2012. Dicapai pada 23 July 2021.
70. ↑  "Kuala Lumpur 1998". *Commonwealth Games Federation*. Dicapai pada 23 July 2021.
71. ↑  Tan, Joanna Hwang Soo. "Singapore 2010 Youth Olympic Games | Infopedia". *eresources.nlb.gov.sg*. Dicapai pada 23 July 2021.
72. ↑  Savvina, Karina (23 March 2018). "Петербург может претендовать на летнюю Олимпиаду в 2032 или 2036 году". *regnum.ru* (dalam bahasa Rusia). Dicapai pada 23 March 2018.
73. ↑  MacInnes, Paul (2019-12-09). "Russia banned from Tokyo Olympics and football World Cup". *The Guardian* (dalam bahasa Inggeris). ISSN 0261-3077. Dicapai pada 2019-12-15.
74. ↑  "Russia Banned From Competition for 4 Years Over Continuing Doping Scandal". *Voice of America* (dalam bahasa Inggeris). Dicapai pada 2019-12-15.
75. ↑  "CAS DECISION IN THE ARBITRATION WADA V. RUSADA" (PDF). *Court of Arbitration for Sport*. 17 December 2020. Dicapai pada 23 July 2021.
76. ↑  "Guadalajara podría buscar ser sede de las Olimpiadas: presidente del COM". *El Informador :: Noticias de Jalisco, México, Deportes & Entretenimiento*.
77. ↑  "A First Asian Host for Gay Games". *infobae* (dalam bahasa Sepanyol). 12 July 2021. Dicapai pada 23 July 2021.